Verwerking van Leon van Nierop se Sielsmokkelaar "verfrissend en nie-resepmatig" | Protea Boekhuis
Verwerking van Leon van Nierop se Sielsmokkelaar "verfrissend en nie-resepmatig"
Hierdie resensie het oorspronklik in Die Burger verskyn.
Die sentrale karakter, die 16-jarige Ramón Fraser, is die seun van 'n sigeuner wat onwillig van plek tot plek verhuis, elke keer om oënskynlik van 'n onbekende bedreiging te vlug. Sy ma – oorspronklik Turks maar ook Afrikaanssprekend – vlug met hom vandat hy kan onthou. Hoewel sy hulle aan die lewe hou deur ander mense se toekoms te voorspel, weier sy om Ramón se toekoms te lees, tot op 'n verskriklike dag toe die "mantelman" sy opwagting maak.
Ramón en sy ma moet wéér vlug, iets waarteen die opstandige 16-jarige tevergeefs protesteer. Boonop word hy geteister deur onverklaarbare drome, hoofpyne en angsaanvalle.
Sielsmokkelaar is 'n komplekse verhaal waarin die uitdagings van grootword en die soeke na identiteit verweef word met donker, magiese elemente. Dit is verfrissende en nie resepmatige leesstof deur 'n ervare skrywershand. – Riaan Grobler, @BraGrobbies
Sielsmokkelaar by Leon van Nierop
Tags: Afrikaans, Fiction, Leon van Nierop, Protea, Protea Boekhuis, Reviews, Sielsmokkelaar, South Africa